ข้อบังคับเจ้าพนักงานจราจรในเขตกรุงเทพมหานคร ว่าด้วยห้ามจอดรถทุกชนิดในบริเวณพื้นที่เว้าสำหรับจอดรถแท็กซี่ พ.ศ. 2549

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วยห้ามจอดรถทุกชนิดในบริเวณพื้นที่เว้าสำหรับจอดรถแท็กซี่
พ.ศ.
๒๕๔๙
 

ด้วย สำนักการจราจรและขนส่งได้ดำเนินการก่อสร้างพื้นที่เว้าสำหรับจอดรถแท็กซี่
ตามนโยบายแก้ไขปัญหาการจราจรในเขตกรุงเทพมหานคร ดังนั้น เพื่อความปลอดภัยและความสะดวกในการจราจร
จึงจำเป็นต้องจัดระเบียบการจอดรถดังกล่าว

ฉะนั้น อาศัยอำนาจตามความในมาตรา ๑๓๙ (๒),
(๙) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่
๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยห้ามจอดรถทุกชนิดในบริเวณพื้นที่เว้าสำหรับจอดรถแท็กซี่ พ.ศ. ๒๕๔๙

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. กำหนดให้บริเวณพื้นที่เว้าสำหรับจอดรถแท็กซี่
เป็นที่จอดรถได้ตลอดเวลาสำหรับรถแท็กซี่เพื่อรอรับผู้โดยสาร

๔. ห้ามรถทุกชนิดจอดในบริเวณพื้นที่เว้าสำหรับจอดรถแท็กซี่

๕. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้


ประกาศ
ณ วันที่ ๓๑ มีนาคม พ.ศ. ๒๕๔๙
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร




















นันทนา/ผู้จัดทำ
๒๕ เมษายน ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๕๓ ง/หน้า ๓/๑๙ เมษายน ๒๕๔๙